EBIRIKUKWATA AHA MUHANDIIKI W’EKITABO EKYI.
Ekitabo ekyi kikahandiikwa Sabiiti Mbiire Fenekansi kyashohozibwa omurundi gwokubanza omukweezi kwamukaaga omumwaaka 2011. Sabiiti atwiire nakora nebitongore biingi ebitari bya gavumenti ebyentunguka, arikwetorora omu byaaro, omu maka g’abantu, omu mishomo, nomumararamizo kumara emyaaka erengire ahari ikumi. Arikushomesa ahantuuguka y’amaka n’ebyaaro, emicwe omu maka, omu minyeeto nokwerinda akakooko ka sirimu na sirimu, okurwanisa obwooro, nokushoma kw’abaana.
Sabiiti Nomushomesa, kandi omukozi wentunguka y’amaka, ebyaaro n’abantu boona. Nomurwanirizi w’obugabe bwabantu boona, namunoonga abaana bato, n’abantu abarikutura n’akakooko ka sirimu. Omurimo gwe ogw’omutaano ogurimu okuhangahanga n’okugunja, okumanya ebya sayansi hamwe nebiragiro, bimureteire kumanywa nk’omushomesa womutaano kandi omutendekyi w’ebibiina n’abantu abarikwenda kukwatanisa nokuhikaana omu kuhiga abantu boona omu kwerinda akakooko ka sirimu, kureetaho obusiingye omubyanga, nentunguuka omu Bantu boona.
Sabiiti akamara obwiire bwingi arikukora nebiina byentunguka omu Uganda, ebibiina nka Parents Concern for Young People, ahu yabandize kujwekyera eminyeeto aha kakiiko kakuru aka Board of Directors, yakora nk’omuhikanisa omuntekateka eya Parent Child Communication kandi bwanyiima akakora omu department ya Monitoring and Evaluation.
Akakora na Samaritan’s Purse International Relief obwo arikukora nk’omureberezi (Program Supervisor) omu ntebekanisa nari programu ey’ebya sirimu n’emicwe omu minyeeto,
Akakoora na Rwenzori Forum for Peace and Justice ekyibiina ekyirikurwanirra okumaraho obutabanguko nokureetaho obusiingye omukyanga kya Rwenzori obwo ari omuhweezi wa mukuru w’ekigombe ekyo neinga Chairperson.
Akakora na Rwenzori Anti Corruption Coalition, ekibiina ekirikurwanisa oburi bw’enguzi omukyanga kya Rwenzori obwo arikukora nkomutendekyi (trainer).
Akakora na Toro Integrated Child Care, ekyigombe ekirikushomesa okukuza abaana omuri Kamwenge arikukora nka Community Development Officer.
Akakora na Uganda National NGO Forum omuntebekanisa eyokushwijuma okweega kw’abaana b’amashomero eya UWEZO obwo arikukoraa nka District Contact Person ahabwa Kamwenge. Akakoraho na Kamwenge District Voluntary Indigenous Development Organizations ari omutendekyi (trainer) omuntebekanisa eya Poverty Resource Monitoring and Tracking.
Akahweera omukutandikaho ekyibiina ekya Kamwenge District Forum of People Living with HIV/AIDS, ekigombe ky’abantu abarikutuura n’akakooko ka sirimu. Ni member wekyibiina ekirikukwata aha bugabe bw’abantu ekya Kamwenge District Human Rights Desk ekyatandikirweho Uganda Human Rights Commission.
Nakwatanisa nekyibiina ekya Human Rights Centre Uganda nkomurwanirizi w’obugabe bw’abantu (Human Rights Defender), hamwe n’ebindi bibiina.
Obwiire obwekitaabo ekyi kyahandinkirwemu Sabiiti akaba nakoora n’obureberezi bwa East Ruwenzori Diocese nk’omushuganisa w’entunguuka yobureberezi (Diocesan Planning and Development Coordinator).
Weena orikwenda kwetungira ekitabo ekyi, nari shi kugira ekiwashobororerwa aha kitabo ekyi, nobaasa kutuhikirira aha Email: v2040rc@gmail.com, nari tuterere esimu 0772/0752/0712 888 149.
lug_Latn lug_Latn lug_Latn eng_Latn lug_Latn lug_Latn lug_Latn eng_Latn eng_Latn lug_Latn lug_Latn lug_Latn kin_Latn